stanford-oval/wikipedia huggingface dataset:
Omalääkäri

Omalääkäri tarkoittaa lääkäriä, jolle tietyn potilaan hoito kuuluu pitkäaikaisesti. Omalääkärimallissa kullekin potilaalle osoitetaan tietty lääkäri pitkäaikaisesti.
Omalääkärimalli on Norjassa, Tanskassa, Virossa ja useissa Keski-Euroopan maissa. Suomessakin siitä on paljon kokemuksia.
Henkilääkäri tarkoittaa merkittävässä asemassa olevan henkilön omaa lääkäriä.
Tutkimusnäyttö

Helsingin Sanomien mukaan hoitosuhteen jatkuvuus on omalääkärimallin ydin, ja on vahva näyttö siitä, että jatkuvuus parantaa hoitotuloksia, alentaa kustannuksia, vähentää kuolleisuutta ja erikoissairaanhoidon tarvetta sekä lisää potilaiden ja työntekijöiden tyytyväisyyttä.
Pitkät lääkärisuhteet vähentävät terveydenhuollon kokonaiskustannuksia. Tästä on professori Juha Auvisen mukaan erittäin vahva näyttö. Laadukkaan 4,5 miljoonan norjalaisen tutkimuksen mukaan: mitkä pidempi lääkärisuhde, sitä harvemmin potilaat joutuivat päivystykseen, sairaalaan tai kuolemaan. Norjassa hoidon jatkuvuus on hyvä, Suomessa yleensä hoitosuhteet kestävät alle vuoden.
Suomi

Vuosina 1985-1993 Kelan kokeilussa neljässä Suomen kaupungissa yksityiset lääkärit toimivat omalääkäreinä. Hoitoon pääsi paremmin ja hoidon jatkuvuus koheni, lähetteitä tuli vähemmän ja kustannukset eivät nousseet. Lääkärit kuitenkin vastustivat mallia, ja poliittista tahtoa mallin laajentamiseen ei löytynyt.
1990-luvulla yli 70 prosenttia Suomen terveyskeskuksista otti käyttöön väestövastuujärjestelmän, jossa potilaille osoitettiin vastuulääkäri. Lamasäästöjen myötä lääkärin vastuupotilasmäärä kuitenkin kasvoi liian suureksi ja etenkin vuoden 2014 jälkeen omalääkärijärjestelmät ovat vähentyneet.
Suomi > Hallitusohjelmaan 2023

Vuonna 2023 omalääkäri-hoitaja-malli kirjattiin Orpon hallituksen hallitusohjelmaan. Näytöt sen hyödyistä ovat sosiaali- ja terveysministeriön lääkintäneuvos Tapani Hämäläisen mukaan kiistattomat. Esimerkkinä toimii Tanskan omalääkärimalli. Malli olisi vähemmän lääkärikeskeinen kuin 1990-luvun malli.
Lääkäriliitto esitti, että työterveyslääkärit otettaisiin mukaan omalääkärimalliin, koska julkisella sektorilla lääkäreitä ei ole tarpeeksi. Oulussa on laskettu, että lisälääkärien palkkaaminen maksaisi itsensä kahdeksassa vuodessa takaisin.
Ota Zaremba

| Mitalit> Maa:   Tšekkoslovakia.Miesten painonnosto. Olympialaiset  | Mitalit> Maa:   Tšekkoslovakia.Miesten painonnosto. Olympialaiset  | Mitalit> Maa:   Tšekkoslovakia.Miesten painonnosto. Olympialaiset  | Maa:   Tšekkoslovakia> Miesten painonnosto. |
| --- | --- | --- | --- |
|  Kultaa | Moskova 1980 | 100 kg |  |
Otakar "Ota" Zaremba  (s. 22. huhtikuuta 1957 Karviná, Tšekkoslovakia) on entinen tšekkoslovakialainen painonnostaja ja olympiavoittaja.
Zaremba voitti Moskovan 1980 olympialaisissa kultaa alle 100 kilon sarjassa tuloksella 395 kg. Hänen tempaustuloksensa oli 180 kg ja työntötuloksensa 215 kg.
Zaremba teki vuonna 1981 neljä maailmanennätystä, kaksi tempauksessa ja kaksi yhteistuloksessa.
Orestias

Orestias (m.kreik. Ὀρεστίας), Orestiás (kath.kreik. Ορεστιάς) tai Orestiáda (kreik. Ορεστιάδα) voi viitata seuraaviin paikkoihin Kreikassa:
Orestis eli Orestias, antiikin aikainen alue Ylä-Makedoniassa
Orestiáda (kath. Orestiás), kaupunki ja kunta Évroksen alueyksikössä Itä-Makedonian ja Traakian alueella
Orestiáda (kath. Orestiás) eli Kastoriá, järvi Makedoniassa Pohjois-Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Orestias”, voi hakea sivunnimihaulla, laajalla sivunnimihaulla tai tekstihaulla.
Postpositivismi

Postpositivismi tai postempirismi on metateoreettinen kanta, joka kritisoi ja pyrkii korjaamaan positivismin ongelmia
 ja joka on vaikuttanut teorioihin ja käytäntöihin filosofiassa, yhteiskuntatieteissä ja tieteellisen tutkimuksen eri prosesseissa.
Positivistien korostaessa tutkijan ja tutkittavan henkilön (tai kohteen) erillisyyttä, postpositivistit sanovat, että tutkijan teoriat, hypoteesit, 
taustatieto ja arvot voivat vaikuttaa siihen, mitä tutkimus havaitsee. Postpositivistit tarvoittelevat objektiivisuutta tunnistamalla painottuneiden näkökulmien (bias) mahdolliset vaikutukset. Kun positivistit korostavat kvantitatiivisia menetelmiä, postpositivistit pitävät sekä kvantitatiivisia että kvalitatiivisia menetelmiä käyttökelpoisina eli valideina.
Filosofia

Postpositivismin tarkastelu filosofian näkökulmasta on relevanttia epistemologian, ontologian sekä aksiologian eli arvoteorian kannalta.
Filosofia > Epistemologia

Postpositivistit uskovat, että inhimillinen tieto ei perustu objektiivisen yksilön apriorisiin arviointeihin, vaan pikemminkin inhimillisiin
arvauksiin. Koska inhimillinen tieto näin ollen on väistämättä otaksumien varassa, näitä otaksumia täytyy oikeuttaa erilaisilla perusteilla, joita voidaan
muokata tai jättää pois käytöstä uuden tiedon pohjalta. Postpositivismi ei silti ole relativismin muoto ja hyväksyy objektiivisen totuuden idean.
Filosofia > Ontologia

Postpositivistit uskovat todellisuuden olemassaoloon, mutta positivisteista poiketen he katsovat, että todellisuus voivaan tuntea vain epätäydellisesti. Postpositivistit pohjaavat sosiaaliseen konstruktionismiin muodostaessaan todellisuutta koskevaa ymmärrystä ja määritelmiä.
Filosofia > Arvoteoria

Kun positivistit uskovat arvovapaan tai arvoneutraalin tutkimuksen mahdollisuuteen, postpositivistit asennoituvat niin, että tutkimuksen vääristyminen (bias) on epätoivottavaa, mutta väistämätöntä ja näin olleen tutkijan täytyy pyrkiä havaitsemaan ja korjaamaan se. Postpositivistit pyrkivät ymmärtämään, kuinka heidän arvonsa eli aksiologia on voinut vaikuttaa heidän tutkimuksessaan, mukaan lukien vaikutukset menetelmiin, aineistoon, tutkimusongelmiin ja käsitteiden määrittelyyn samoin kuin tutkijan tekemiin tulkintoihin ja analyyseihin omasta toiminnastaan.
Postpositivismin historia

Tieteenhistorioitsijat tunnistavat kahdentyyppistä positivismia: klassisen positivismin, empiirisen tradition, jota ensiksi kuvasivat Henri de Saint-Simon ja Auguste Comte 1800-luvun alkupuoliskolla sekä loogisen positivismin, joka liittyy läheisesti Wienin piiriin 1920- ja 1930-luvuilla.  D.C. Phillips otti käyttöön nimityksen postpositivismi tarkoittamaan molempiin positivismiin muotoihin kohdistuvaa krittiikkiä ja korjaamispyrkimyksiä.
Ensimmäisiä loogisen positivismin kriitikoita oli Karl Popper. Hän ajoi falsifikaatiota eli vääräksi todistamisen mahdollisuutta loogisen positivismin korostaman 
verifikaation eli oikeaksi todistamisen sijaan. Falsifikationismi katsoo, että on mahdoton osoittaa oikeiksi universaaleihin tai havaittavaksi mahdottomiin kohteisiin liittyviä uskomuksia. Sen sijaan on mahdollista kumota väärät uskomukset, jos ne muotoillaan falsifikaatioon sopivalla tavalla. Thomas Kuhnia pidetään jälkiempiristisen tieteenfilosofian popularisoijana ja osin kehittäjänäkin. Kuhnin idea paradigmanmuutoksista antaa
mahdollisuuden loogisen positivismin laajalle kritiikille väittäessään etteivät yksittäisten teorioiden muutokset riitä, vaan tarvitaan maailmankuvan muutoksia
uusien tutkimustulosten ymmärtämiseksi.
Postpositivismi ei ole tieteellisen menetelmän kieltävä suuntaus, vaan pyrkii uudistamaan positivismia kritiikkiä vastaavasti.
Se tuo uudelleen esiin positivismin perusoletukset: objektiivisen totuuden mahdollisuuden ja toivottavuuden ja kokeellisen menetelmän käytön. Filosofien Nancy Cartwrightin ja Ian Hackingin toiminta edustaa näitä ajatuksia.[lähde? ] Tämänkaltaista postpositivismin tyyppiä kuvaillaan yhteiskuntatieteitä edustavissa menetelmäoppaissa.
Postpositivistisen teorian rakenne

Robert Dubin esittää postpositivistisen teorian koostuvan ideoista teorian perusyksiköinä, kiinnostuksen kohteista, yhteyksistä ideoiden välillä ja teorian rajojen kuvauksesta. Postpositivistinen teoria sisältää myös empiirisiä indikaattoreita (emprical indicators), jotka kytkevät teorian havaittaviin ilmiöihin, sekä hypoteeseja, joita voi testata tieteellisellä menetelmällä.
Thomas Kuhnin mukaan postpositivistista teoriaa voi arvioida sen tarkkuuden (being accurate), johdonmukaisuuden (being consistent), laaja-alaisuuden ja hedelmällisyyden (being fruitful) perusteella.
Julkaisuja

Karl Popper (1934) Logik der Forschung, (The Logic of Scientific Discovery 1959)
Thomas Kuhn (1962) The Structure of Scientific Revolutions
Karl Popper (1963) Conjectures and Refutations
Ian Hacking (1983) Representing and Intervening
Andrew Pickering (1984) Constructing Quarks
Peter Galison (1987) How Experiments End
Nancy Cartwright (1989) Nature's Capacities and Their Measurement
Käännös suomeksi
Omega Conspiracy

| Omega Conspiracy Agent Steel |
| --- | --- | --- |

Studioalbumin tiedot
 Äänitetty : 1999
 Julkaistu: 1999
 Tyylilaji: speed metal, thrash metal
 Kesto: 50.31
 Levy-yhtiö: Metal Blade
Agent Steelin muut julkaisut
| Unstoppable Force 1987 | Omega Conspiracy 1999 | Order Of The Illuminati 2003 |
Omega Conspiracy on speed metal -yhtye Agent Steelin vuonna 1999 julkaistu kolmas studioalbumi, jonka julkaisi Metal Blade. Tämä oli yhtyeen comeback-albumi, jolle yhtye nauhoitti uutta materiaalia ensimmäistä kertaa kolmeentoista vuoteen. Tämä oli viimeinen albumi, jolla soittaa yhtyeen pitkäaikainen perustajajäsen ja rumpali Chuck Profus ja ensimmäinen, jolla laulaa Bruce Hall. Myös basisti oli jälleen vaihtunut, tosin puolet levylle nauhoitetuista bassoraidoista on soittanut Steel Prophetin Vince Dennis. Musiikillisesti albumi jatkaa yhtyeen melodista speed metal -linjaa, joskin äänimaailmassa on raskaampia ja tummempia sävyjä, musiikin kuulostaessa näin enemmän thrash metallilta, mihin oman osansa antaa myös Bruce Hallin tummempi ja runsaasti karheampi vokalisointi.
Kappaleesta "It's Not What You Think" tehtiin yhtyeen ensimmäinen musiikkivideo.
Kappaleet

Destroy The Hush – 4.15
Illuminati Is Machine – 3.52
Fighting Backwards – 4.54
New Godz – 3.09
Know Your Master – 4.47
Infinity – 5.08
Awaken The Swarm – 6.56
Into The Nowhere – 5.09
Bleed Forever – 5.39
It's Not What You Think – 6.10
Kokoonpano

Bruce Hall – laulu
Juan Garcia – kitara
Bernie Versailles – kitara
Karlos Medina – basso
Chuck Profus – rummut
Arvostelut

Allmusic:
The Metal Crypt:
Aiheesta muualla

Omega Conspiracy Discogsissa. (englanniksi)
Albumi Omega Conspiracy Encyclopaedia Metallum -sivustolla (englanniksi)
Pääskykahlaaja

| Pääskykahlaaja |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Lari
Heimo::  Pääskykahlaajat Glareolidae
Suku::  Pääskykahlaajat Glareola
Laji::  pratincola
Kaksiosainen nimi
 Glareola pratincola  (Linnaeus, 1766) 

Katso myös
   Pääskykahlaaja Wikispeciesissä   Pääskykahlaaja Commonsissa 
Infobox OKNimi-testi OKIUCN-testi OK: 
Pääskykahlaaja.
Pääskykahlaajan munia.
Pääskykahlaaja (Glareola pratincola) on Suomessa harvoin vieraileva muuttolintu, entiseltä nimeltään kahlaajapääsky. Ensimmäinen havainto on vuodelta 1984, sen jälkeen havaintoja on vuosilta 1989, 1992 ja 1998. Lisäksi on havaintoja Glareola-lajeista, jotka ovat jääneet määrittämättä lajilleen.
Koko ja ulkonäkö

Pääskykahlaajalla on harmaanruskea selkä ja pää, vaalea vatsa ja ruskeat siivet, joiden lenninsulat ovat tummemmat. Siiven alapinta on kastanjanruskea - tärkein ero aropääskykahlaajaan. Jalat ovat lyhyet, siivet pitkät ja pyrstö haarainen. Kahlaajaksi nokka on harvinaisen lyhyt.
Pituus: 22-27 cm
Siipien kärkiväli: 50 cm
Paino: 60-95 g
Levinneisyys

Välimeren ympäristöstä Pakistaniin, Afrikka. Nimirotu talvehtii eteläisessä Afrikassa, ja harhautuu joskus harvoin myös Suomeen.
Elinympäristö

Tasaiset, kuivat avomaat, kuten arot ja viljelysmaat.
Lisääntyminen

Pesii yhdyskunnissa, jotka kooltaan tavallisesti pieniä, alle 20 parin, mutta joskus jopa 100 paria. Tosinaan yhdyskunnissa pesii myös aropääskykahlaajia. Pesä on maassa, joko valmiissa maakolossa tai linnun itsensä raaputtamassa kolossa. Munii tavallisesti 3 munaa, joita molemmat puolisot hautovat yhteensä 18 vrk. Sukukypsä 1-vuotiaana.
Ravinto

Vaikka pääskykahlaaja luetaan kahlaajiin, se sieppaa pääosan syömistään hyönteisistä lennosta. Syö etupäässä heinäsirkkoja, pistiäisiä, termiittejä y. isokokoisia hyönteisiä. Huonolla säällä se poimii hyönteisiä ja matoja myös rantasoran seasta.
Aiheesta muualla

Hongell, Harri 1986: Kahlaajapääsky (Glareola pratincola) ja arokahlaajapääsky (Glareola nordmanni) - maistuis varmaan sullekin. - Lintumies 5.1986 s. 244-247. LYL.
Pääskykahlaaja Lintukuva-verkkopalvelussa
Oqgul Omonmurodova

| Oqgul Omonmurodova |
| --- | --- |

Henkilötiedot
Syntynyt: 23. kesäkuuta 1984  Taškent 
Kansalaisuus:   Uzbekistan
Tennispelaaja
Pituus:  190 cm
Paino:  74 kg
Kätisyys:  oikea
Ammattilaisena:  2000–
Palkintorahat:  1 549 307 USD
Kaksinpeli
Paras sijoitus:  50. (26.5.2008)
Voitot/tappiot:  427–371
Grand Slam -turnauksissa
Australian avoimet:  2. kierros (2006, 2009, 2013)
Ranskan avoimet:  3. kierros (2010)
Wimbledon:  1. kierros (2008, 2009, 2010, 2011, 2012)
Yhdysvaltain avoimet:  3. kierros (2011)
Nelinpeli
Paras sijoitus:  36  (18. tammikuuta 2010)
Voitot/tappiot:  294–256
Aiheesta muualla
www.akgulamanmuradova.com
ITF
WTA
Oqgul Omonmurodova (s. 23. kesäkuuta 1984 Taškent) on uzbekistanilainen tennispelaaja. Parhaimmillaan hän on ollut naisten maailmanlistalla sijalla 50.
Vuonna 2005 hän pääsi ensimmäistä kertaa WTA-kaksinpelin finaaliin Taškentissa. Finaalissa hän hävisi 16–vuotiaalle Michaëlla Krajicekille. Ensimmäisen turnausvoittonsa nelinpelissä Omonmurodova saavutti vuonna 2009 AEGON International -turnauksessa Eastbournessa, missä hän parinsa Ai Sugiyaman kanssa voitti finaalissa Rennae Stubbsin ja Samantha Stosurin.
Tennisura > 2008

Omonmurodova aloitti vuoden Australian avoimilla, jonka pääsarjaan hän pääsi suoraan mukaan. Hän hävisi kuitenkin ensimmäisellä kierroksella 26:nneksi sijoitetulle Viktoria Azarenkalle luvuin 6–2, 7–5. Fed Cupissa hän voitti Yung-Jun Chanin Taipeista ja Tamarine Tanasugarnin Thaimaasta. Hän kuitenkin hävisi Uuden-Seelannin Marina Erakovicille.
Pattayalla Omonmurodova pääsi semifinaaliin, mutta hävisi sen Jill Craybasille luvuin 6–4, 6–0. Tämän jälkeen hän nousi maailmanlistan sijalle 85. Berliinissä hän pääsi karsinnan jälkeen pääsarjaan. Ensimmäisellä kierroksella hän voitti Aravane Rezaïn, mutta hävisi toisella kierroksella maailmanlistan kakkoselle, Ana Ivanovićille luvuin 7–6(0), 6–2.
Istanbul Cupissa hän pääsi semifinaaliin voitettuaan Nadja Petrovan, mutta hävisi semifinaalin Jelena Dementjevalle. Turnauksen jälkeen hän nousi maailmanlistalla sijalle 50. Ranskan avoimissa hän pääsi toiselle kierrokselle. Hän edusti Uzbekistania Pekingin Olympialaisissa, häviten Francesca Schiavonelle ensimmäisellä kierroksella.
Tennisura > 2009

Omonmurodova aloitti vuoden pääsemällä toiselle kierrokselle Australian avoimissa. Hän voitti turnauksessa Melanie Oudinin, mutta hävisi María José Martínez Sánchezille. Biarritzin turnauksessa hän pääsi semifinaaliin voittamalla Mathilde Johanssonin, kunnes hävisi Julia Görgesille. Seuraavalla viikolla hän pääsi semifinaaliin Contrexévillessä. Tashkent Openissa hän pääsi toista kertaa WTA-turnauksen finaaliin. Turnauksessa hän voitti Stefanie Vögelen ja Jaroslava Švedovan, mutta hävisi finaalissa Shahar Pe'erille 6–3, 6–4. Omonmurodova ja Ai Sugiyama voittivat AEGON International -turnauksen nelinpelin Eastbournessa.
Tennisura > 2010

Omonmurodova hävisi Australian avointen ensimmäisellä kierroksella Karolina Špremille luvuin 6–0, 7–6(6). BNP Paribas Openissa hän pääsi pääsarjaan voitettuaan karsinnoissa Chanelle Scheepersin 6–3, 5–7, 6–1 ja Patricia Mayrin 6–2, 6–0. Pääsarjan ensimmäisellä kierroksella hän hävisi Tsvetana Pironkovalle 6–3, 6–2. Omonmurodova hävisi uudestaan Pironkovalle seuraavalla viikolla, tällä kertaa Sony Ericsson Openin karsintojen ensimmäisellä kierroksella luvuin 6–2, 6–2. Hän pääsi pääsarjaan Internazionali BNL d'Italiassa voittamalla karsinnassa Guilia Gatto Monticonen 6–2, 6–1 ja Chanelle Scheepersin 6–0, 7–6(1). Pääsarjan ensimmäisellä kierroksella hän kuitenkin hävisi 12:nneksi sijoitetulle Flavia Pennettalle luvuin 6–2, 6–3.
Polsat Warsaw Openissa Omonmurodova hävisi maailmanlistan 537:lle Natalie Grandinille karsintojen ensimmäisellä kierroksella luvuin 6–2, 3–6, 6–1. Ranskan avointen avauskierroksella Omonmurodova voitti 20:nneksi sijoitetun María José Martínez Sánchezin luvuin 6–2, 6–4. Toisella kierroksella tuli voitto Ruotsin Johanna Larssonista 7–6(2), 6–2, ja hän pääsi ensimmäistä kertaa Grand Slam -turnauksessa kolmannelle kierrokselle. Sen hän kuitenkin hävisi sijoittamattomalle Etelä-Afrikan Chanelle Scheepersille luvuin 6–3, 6–3.
Aiheesta muualla

Wikimedia Commonsissa on kuvia tai muita tiedostoja aiheesta .
Oqgul Omonmurodova WTA:n sivuilla (englanniksi)
Oqgul Omonmurodova ITF:n sivuilla (englanniksi)
Palu’e

Palu’e
| --- | --- |
Sijainti:   Itäinen Nusa Tenggara Sikka Indonesia
Saariryhmä:  Pienet Sundasaaret
Vesialue:  Floresinmeri
Korkein kohta:  Rokatenda
| --- | --- |
Kieli:  palu’en kieli
muokkaa - muokkaa wikitekstiä - muokkaa Wikidataa
Palu’e on saari Floresista pohjoiseen, Floresinmerellä, Indonesiassa. Se on osa Pieniä Sundasaaria.
Asukkaat elävät kahdeksassa kylässä. Saarella ei ole teitä. Rokatendan tulivuori sijaitsee Palu’en pohjoisosassa. Se purkautui viimeksi 23. maaliskuuta 1985.
Saaren asukkaat puhuvat palu’en kieltä.
Onnistu Venäjällä

| Onnistu Venäjällä> tunne lainsäädäntö ja kulttuuri |
| --- | --- |

Alkuperäisteos
Kirjailija:  Matti Honkanen
Kieli:   suomi
Genre:  tietokirja
Kustantaja:  Lakimiesliiton Kustannus
Julkaistu:  2011
Ulkoasu:  koko A5, nidottu, mustavalkoinen
Sivumäärä:  281
ISBN:  978-952-246-132-2

Löydä lisää kirjojaKirjallisuuden teemasivulta
Onnistu Venäjällä on suomenkielinen käytännön opas etabloitumisesta Venäjän markkinoille ja liiketoimintaan liittyvien oikeudellisten ja muiden riskien hallinnasta.
Sisältö

Niin toiminnan harjoittamista Venäjällä harkitsevan kuin siellä jo toimivan yrityksen tulee tuntea maan lainsäädäntö ja tapakulttuuri. Kirjassa avataan konkreettisesti Venäjän voimassa olevaa osakeyhtiö- ja työlainsäädäntöä ja kerrotaan, kuinka yrityksen tulee hoitaa asiansa itärajan tuolla puolen.Lainsäädännön lisäksi kirjassa kerrotaan myös tosi asiassa huomattavasti liiketoimintaan vaikuttavasta venäläisestä tapakulttuurista. Teos sisältää runsaasti esimerkkejä ulkomaisten yritysten Venäjällä tekemistä virheistä ja liiteosion, johon on koottu tärkeimmät Venäjällä toimimiseen tarvittavat lomakkeet niin suomeksi kuin venäjäksi.
Vastaanotto

”Keskeinen viesti kirjassa on, että Venäjällä ja Suomessa on kyse kahdesta täysin erilaisesta ympäristöstä ja maailmasta. Kirjassa esitellään lukuisia tapoja myös epäonnistua maassa. Siksi on hyvä käydä läpi oppaan tarkistuslistat, pöytäkirjat ja sopimusmallit. […] Tuhti tietopaketti on mielenkiintoista ja käytännönläheistä luettavaa, eikä jätä paljonkaan arvailujen varaan.” – Talouselämä 14/2012
Kirjailija

Oppaan kirjoittaja asianajaja Matti Honkanen toimii partnerina Asianajotoimisto Teperi & Co Oy:ssä. Hän on työskennellyt lähes 30 vuotta Neuvostoliiton ja Venäjän yritysjuridiikan asiantuntijana sekä asunut ja työskennellyt Neuvostoliitossa ja Venäjällä. Honkanen on julkaissut monta Venäjän liiketoimintaa ja sopimusjuridikkaa käsittelevää teosta.
Opvs Contra Natvram

| Opvs Contra Natvram Behemoth |
| --- | --- | --- |

Studioalbumin tiedot
 Julkaistu: 16. syyskuuta 2022
 Tuottaja(t): Behemoth
 Tyylilaji: blackened death metal
 Kesto: 43.20
 Levy-yhtiö: Nuclear Blast
Listasijoitukset
  8. (albumilista)    2. (fyysinen albumilista)
Behemothin muut julkaisut
| A Forest 2020 | Opvs Contra Natvram 2022 |   |
Opvs Contra Natvram on puolalaisen blackened death metal -yhtye Behemothin kahdestoista studioalbumi, joka julkaistiin 16. syyskuuta 2022. Albumin on miksannut Joe Barresi. Albumilta on julkaistu singlenä kappaleet ”Ov My Herculean Exile”,, ”Off To War!” sekä ”The Deathless Sun”. Albumin kansitaiteesta vastaa Anton ‘Strss893’ Pavsyuk. Yhtye soitti 15. syyskuuta 2022 koko albumin livekeikalla, joka näytettiin suoratoistona internetissä. Albumi on palkittu Fryderyki Award -palkinnolla.
Kappaleet

Post-God Nirvana – 3.10
Malaria Vvlgata – 2.18
The Deathless Sun – 4.43
Ov My Herculean Exile – 4.43
Neo-Spartacvs – 4.18
Disinheritance – 4.22
Off to War! – 4.47
Once Upon a Pale Horse – 4.16
Thy Becoming Eternal – 4.09
Versvs Christvs – 6.29
Kokoonpano

Nergal - laulu, kitara
Orion - basso, laulu
Inferno - rummut
Seth - kitara
Arvostelut

Inferno:
Kaaoszine:
Soundi:
Aiheesta muualla

Opvs Contra Natvram Discogsissa. (englanniksi)
Albumi Opvs Contra Natvram Encyclopaedia Metallum -sivustolla (englanniksi)
Paris Hilton’s My New BFF

Paris Hilton's BFF on televisiosarja, jossa Paris Hilton etsii itselleen uutta parasta ystävää. Ohjelmaa on esittänyt Suomessa MTV3.
Paris Hilton's My New BFF (2008) voittaja: Brittany
Paris Hilton’s British Best Friend (2009) voittaja: Sam
Paris Hilton's My New  BFF Dubai (2010) voittaja: Reem
Sarjan ensimmäisen tuotantokauden tunnusmusiikkina on Hiltonin itse laulama kappale BFF. Ensimmäisen tuotantokauden voittaja "Brittany" ei osoittautunutkaan luotettavaksi ystäväksi ja siksi Paris lähti etsimään uutta parasta ystävää.
Omega Arcane

| Omega Arcane Shade Empire |
| --- | --- | --- |

Studioalbumin tiedot
 Äänitetty : Blackday, SN-Audio & Studio Perkele
 Julkaistu: 6. toukokuuta 2013
 Kesto: 74.26
 Levy-yhtiö: Candlelight
Listasijoitukset
  Suomen virallinen lista: 13.
Shade Empiren muut julkaisut
| Zero Nexus 2008 | Omega Arcane 2013 | Poetry of the Ill-Minded 2017 |
Omega Arcane on suomalaisen death/industrial metal -yhtye Shade Empiren neljäs studioalbumi, joka on julkaistu vuonna 2013.
Albumi nousi Suomen virallisen listan sijalle 13.
Kappaleet

Kaikki kappaleet säveltänyt ja sanoittanut Shade Empire.
Ruins – 8.03
Dawnless Days – 5.23
Until No Life Breeds – 4.42
Ash Statues – 5.00
Disembodiment – 12.59
Malicious Winds – 5.20
Traveler of Unlight – 4.47
Devolution – 2.38
Slumbering Giant – 6.29
Nomad – 6.46
Omega Arcane – 12.13
Kokoonpano

Juha Harju – laulu
Janne Niiranen – kitarat
Juha Sirkkiä – kitarat
Olli Savolainen – kosketinsoitin
Eero Mantere – basso
Erno Räsänen – rummut
+
Petra Lisitsin – laulu
Arvostelut

Imperiumi.net:
Kaaoszine: 9/10
Soundi:
V2.fi:
Aiheesta muualla

Albumi Omega Arcane Encyclopaedia Metallum -sivustolla (englanniksi)
Omega Arcane discogs.com -sivustolla
Shade Empire
| Juha Harju • Janne Niiranen • Juha Sirkkiä • Olli Savolainen • Eero Mantere • Erno RäsänenAntti Makkonen • Tero Liimatainen |
| --- | --- |
Studioalbumit:  Sinthetic • Intoxicate O.S. • Zero Nexus • Omega Arcane • Poetry of the Ill-Minded • Sunholy
Singlet:  Slitwrist Ecstasy
Demot:  Throne of Eternal Night • Daemon • Essence of Pain
Ota mies elämääsi

| Ota mies elämääsi> Pon un hombre en tu vida |
| --- | --- |

Ohjaaja:  Eva Lesmes
Käsikirjoittaja:   Eva Lesmes  Luis Marías  Joaquín Oristrell 
Tuottaja:  Cesar Benítez
Säveltäjä:  José Manuel Pagán
Kuvaaja:  Juan Amorós
Leikkaaja:  Guillermo Represa
Pääosat:   Cristina Marcos  Toni Cantó 
Valmistustiedot
Valmistusmaa:  Espanja
Tuotantoyhtiö:   Aurum Producciónes  Desafío Producciónes  Cristal Producciónes Cinematográficas 
Ensi-ilta:  1996
Kesto:  88 min
Aiheesta muualla
IMDb 
Elonet
AllMovie
Infobox OKNimi-testi OK: 
Ota mies elämääsi (Pon un hombre en tu vida) on vuonna 1996 ensi-iltansa saanut Eva Lesmesin ohjaama espanjalainen elokuva.